CELEX: 22004D0182
Language: hr
Date: 2004-12-16 00:00:00
Title: Odluka Zajedničkog odbora EGP-a br. 182/2004 od 16. prosinca 2004. o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               315
            
         22004D0182
   
               L 133/46
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 182/2004
   od 16. prosinca 2004.
   o izmjeni Protokola 31 uz Sporazum o EGP-u, o suradnji na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je izmijenjen Odlukom Zajedničkog odbora EGP-a br. 115/2004 od 6. kolovoza 2004. (1).
            
         
               (2)
            
            
               Primjereno je proširiti suradnju ugovornih stranaka iz Sporazuma kako bi se uključila Odluka br. 791/2004/EZ Europskog parlamenta i Vijeća od 21. travnja 2004. o uspostavljanju akcijskog programa Zajednice za promicanje tijela aktivnih na europskoj razini i potporu posebnih aktivnosti u području obrazovanja i osposobljavanja (2).
            
         
               (3)
            
            
               Protokol 31 uz Sporazum trebalo bi stoga tako da se omogući početak proširene suradnje od 1. siječnja 2005.,
            
         ODLUČIO JE:
   Članak 1.
   Članak 4. Protokola 31 uz Sporazum izmjenjuje se kako slijedi:
   
               1.
            
            
               U uvodnom izrazu stavka 2.h riječ „program” mijenja se riječju „programi”.
            
         
               2.
            
            
               U stavak 2.h dodaje se sljedeća alineja:
               
                           „—
                        
                        
                           
                              32004 D 0791: Odluka br. 791/2004/EZ Europskog parlamenta i Vijeća od 21. travnja 2004. o uspostavljanju akcijskog programa Zajednice za promicanje tijela aktivnih na europskoj razini i potporu posebnih aktivnosti u području obrazovanja i osposobljavanja (SL L 138, 30.4.2004., str. 31.).
                        
                     U smislu ovog Sporazuma odredbe ove Odluke vrijede sa sljedećom prilagodbom:
               Države EFTA-e sudjeluju u aktivnosti 2, 3A, 3B i 3C programa.”
            
         Članak 2.
   Ova Odluka stupa na snagu prvog dana nakon posljednje obavijesti Zajedničkom odboru EGP-a na temelju članka 103. stavka 1. Sporazuma (3).
   Primjenjuje se od 1. siječnja 2005.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 16. prosinca 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 64, 10.3.2005., str. 1.
   
      (2)  SL L 138, 30.4.2004., str. 31.
   
      (3)  Ustavni zahtjevi nisu navedeni.